ვისიშ ეკლესია

ვისიშ ეკლესია (გერმ. Wieskirche) - როკოკოშ სტილის ოვალური ეკლესია, ნამუთ 1740-იან წანეფს გერმანალ არქიტექტორ დომინიკუს ზიმერმანქ ეკიდჷ. იდვალუაფუ გერმანიას, ალპეფიშ გვალაშწჷმოხონს, ბავარიაშ შტაინგადენიშ მუნიციპალიტეტიშ ოფუტე ვისის. 1738 წანას ქოძირეს, ნამდა ქირსეშ გომართახაფაშ სცენაშ ემასახალ ართ-ართ ჯაშ ფიგურას ჩილამურეფი მიშჷ. თე სასწაულქ მიარე პილიგრიმიშ მოულა გჷმიჭანუ. 1740 წანას, ფიგურაშ დაზოჯაფალო ჭიჭე ოხვამალი ეკიდეს, ნამუთ მიარე პილიგრიმს ვენტირინუანდჷ, თეშენი შტაინგადენიშ სააბატოქ ზოხო ოხვამალიშ ეკიდუა დაფინანსჷ. საკურთხეველს დოზოჯაფილი ნოჭახნაკუშ წოხოლე მიარე ლეხი სქიდუდუ ლახარეფშე, მუქჷთ ეკლესია უდიდაშ პილიგრიმულ ცენტრო გინაშქუ. 1983 წანას, იუნესკოქ ეკლესია მოსოფელიშ მონძალაშ ერკებულშა გემშეღჷ, 1985-1991 წანეფს ატარეს ფართომასშტაბამი რესტავრაცია. ქოძირით თაშნეშე იუნესკოშ მოსოფელიშ მონძალაშ ობიექტეფი გერმანიას მოსოფელიშ მონძალაშ ობიექტეფიშ ერკებული ევროპას რესურსეფი ინტერნეტის Wieskirche: home page UNESCO: Wies